open-index/open-wikipedia-markdown huggingface dataset:
Pentti Laasonen

**Veikko Pentti Johannes Laasonen** (14. maaliskuuta 1916 Helsinki – 12. elokuuta 2000 Helsinki) oli suomalainen matemaatikko. Laasonen oli Teknillisen korkeakoulun rehtori vuosina 1970–1979.

Pentti Laasosen isä lääninrovasti Gabriel Johannes Laasonen siirtyi vuonna 1929 Helsingistä  Kuusankosken kirkkoherraksi, ja Pentti Laasonen kirjoitti ylioppilaaksi vuonna 1933 Kouvolan lyseosta. Laasonen opiskeli Helsingin yliopistossa ja väitteli tohtoriksi vuonna 1944 P.J. Myrbergin oppilaana. Laasosen väitöskirja *Beiträge zur Theorie der fuchsoiden Gruppen und zum Typenproblem der Riemannschen Flächen* liittyi Riemannin pintojen tyyppiteoriaan. Myöhemmin Laasonen siirtyi funktioteoriasta soveltavan matematiikan suuntaan ja julkaisi tutkimuksia mm. osittaisdifferentiaaliyhtälöiden reuna-arvo-ongelmista. Laasosen tieteellinen tuotanto käsittää noin 80 artikkelia.

Pentti Laasosen matemaatikon työura alkoi Helsingin yliopiston matematiikan assistenttina vuonna 1939, mutta matematiikan tekniikkaan soveltamiseen hänet johtivat tehtävät Ilmavoimien esikunnassa ja Valtion lentokonetehtaassa jatkosodan aikana. Laasonen selvitti hävittäjä Myrskyn koelennolla sattuneen onnettomuuden syyksi koneen siipien värähtelyn suurissa nopeuksissa. Laasonen oli lentokonetehtaan palveluksessa vuoteen 1948. Tuona vuonna hän siirtyi Tampereen teknillisen opiston matemaattisten aineiden yliopettajaksi, mutta jo samana vuonna hänet nimitettiin Teknillisen korkeakoulun lujuusopin professoriksi. Tässä tehtävässä Laasonen toimi vuoteen 1961 asti, jolloin hänet nimitettiin Helsingin yliopiston sovelletun matematiikan professorin virkaan. Jo seuraavana vuonna Laasonen kuitenkin palasi Teknilliseen korkeakouluun, nyt matematiikan professoriksi. Laasonen oli ensimmäinen Teknillisen korkeakoulun matematiikan professori, jonka tutkimussuuntauksetkin sivusivat tekniikkaa. Eläkkeelle Laasonen jäi vuonna 1979. Laasonen oli myös vuodesta 1948 Helsingin yliopiston sovelletun matematiikan dosentti. Vuosina 1956–1958 Laasonen oli vierailevana professorina Kalifornian yliopistossa Los Angelesissa. 
 
Pentti Laasonen valittiin Suomalainen Tiedeakatemian jäseneksi vuonna 1953. Tiedeakatemian varainhoitaja ja  hallituksen jäsen hän oli  1961–1982. Vuosina 1984–1985 Laasonen oli vielä Tiedeakatemian esimies. Teknillisten tieteiden akatemian jäsen Laasonen oli vuodesta 1960. Vuonna 1979 Laasonen valittiin Teknillisten tieteiden akatemian esimieheksi. Laasonen oli myös Suomen Tiedeseuran jäsen vuodesta 1970. 

Pentti Laasosella oli lukuisia tiedepoliittisia luottamustoimia. Hän oli mm. Valtion luonnontieteellisen toimikunnan jäsen 1964–1970 ja Tieteellisten seurain valtuuskunnan puheenjohtaja 1965–1968. Varsovan yliopisto myönsi Pentti Laasoselle matematiikan kunniatohtorin arvon vuonna 1976.

Pentti Laasosen ja Saara Saastamoisen tytär oli professori Inkeri Verkamo.

## Lähteet
Sindre Odberg Palm

**Sindre Odberg Palm** (s. 27. tammikuuta 1992 Spydeberg) on norjalainen maastohiihtäjä. Seuratasolla Palm edustaa Spydeberg IL -seuraa. Hän on erikoistunut sprintteihin.

Palm debytoi maastohiihdon maailmancupissa maaliskuussa 2014, kun hän oli Drammenin perinteisen sprintin 57. Ensimmäiset maailmancupin pisteensä hän saavutti tammikuussa 2015 oltuaan Otepäässä niin ikään perinteisen sprintissä sijalla 25.

## Lähteet
* http://data.fis-ski.com/dynamic/athlete-biography.html?sector=CC&competitorid=146983&type=result&category=ALL&season=ALL&sort=&discipline=ALL&position=&place=&Submit=Search&limit=50
La mia città

**La mia città** () on Emma Marronen esittämä kappale, joka edusti Italiaa vuoden 2014 Eurovision laulukilpailussa Tanskan Kööpenhaminassa. Kappaleen on säveltänyt ja sanoittanut Marrone itse. Sen kesto on kolme minuuttia ja 31 sekuntia, ja se lauletaan italian kielellä.

*La mia città* pääsi suoraan finaaliin, sillä Italia on yksi suurimmista rahoittajamaista. Finaalissa kappale sijoittui sijalle 21 kerättyään 33 pistettä. Kappale sai finaalissa yhdeltä maalta, Maltalta, suurimman yksittäisen pistemäärän eli 12 pistettä.

## Lähteet
Pentti Laasonen (historioitsija)

**Pentti Laasonen** (24. joulukuuta 1928 Kitee – 14. lokakuuta 2016 Helsinki) oli suomalainen historiantutkija. Hän oli vuosina 1976–1980 Helsingin yliopiston kirkkohistorian apulaisprofessori ja 1980–1992 Helsingin yliopiston Suomen ja Skandinavian kirkkohistorian professori. Hänen tutkimusalojaan olivat kirkollinen kansankulttuuri, luterilainen ortodoksia ja vanha suomalainen oppihistoria.

## Julkaisut
* Johannes Gezelius vanhempi ja suomalainen täysortodoksia = Johannes Gezelius der Ältere und die finnische Hochorthodoxie. Hki: Suomen kirkkohistoriallinen seura, 1977. (Suomen kirkkohistoriallisen seuran toimituksia, 103.) . 
* Pirinen, Kauko – Laasonen, Pentti: Lukion kirkkohistoria. Esipuheen kirj. Ilmari Salomies. Jyväskylä: Gummerus, 1972.  
* Pirinen, Kauko – Laasonen, Pentti: Lukion uskonto 3. Kirkon historia. Gummerus, 1982. (kokeilup.)  
* Luterilaisuus Rooman ja Geneven välissä: Luterilaisuuden identiteettitaistelu 1577 – noin 1590. Suomen kirkkohistoriallinen seura, 1998. (Suomen kirkkohistoriallisen seuran toimituksia, 171.) . 
* Novgorodin imu: Miksi ortodoksit muuttivat Käkisalmen läänistä Venäjälle 1600-luvulla? Suomalaisen Kirjallisuuden Seura, 2005. (Historiallisia tutkimuksia, 222.) . 
* Papinvirkojen täyttö Suomessa myöhäiskaroliinisena aikana 1690-1713 = Die Besetzung von Pfarrstellen in Schweden-Finnland während der spätkarolinischen Zeit 1690-1713 Hki: Suomen kirkkohistoriallinen seura, 1983. (Suomen kirkkohistoriallisen seuran toimituksia, 124). . 
* Pohjois-Karjalan luterilainen kirkollinen kansankulttuuri Ruotsin vallan aikana = Die lutherische Volkskultur Nordkareliens während der schwedischen Zeit Hki, 1967. (Suomen kirkkohistoriallisen seuran toimituksia, 72.) (Väitöskirja: Helsingin yliopisto.)
* Sanan koulussa: Evankeliumiyhdistyksen ylioppilaskoti Domuksen 50-vuotisjuhlajulkaisu. Toimittanut Pentti Laasonen. Suomen luterilainen evankeliumiyhdistys, 1954.
* Suomen kirkon historia 2. Vuodet 1593-1808. WSOY, 1991. 
* Vanhan ja uuden rajamaastossa: Johannes Gezelius nuorempi kulttuurivaikuttajana. Suomalaisen Kirjallisuuden Seura, 2009. (Historiallisia tutkimuksia, 245.) (Suomen kirkkohistoriallisen seuran toimituksia, 210.)  .  
* Vanhan kirkollisuuden hajoaminen Pohjois-Karjalassa = Die Auflösung der alten Kirchlichkeit in Nordkarelien. 1971. (Suomen kirkkohistoriallisen seuran toimituksia 83.)
* Yhteisellä tiellä: Luterilainen kirkko jakamattoman perinteen kantajana. Kirjapaja, 2011. 

## Lähteet
Des’ree

**Desirée Annette Weeks**, taiteilijanimeltään **Des’ree**, (s. 30. marraskuuta 1968 Lontoo) on brittiläinen laulaja ja R&B-artisti, joka nousi kuuluisuuteen 1990-luvulla. Hänet tunnetaan hiteistään ”Feel So High”, ”You Gotta Be”, ”Life” ja ”Kissing You”. Des’ree ei ole julkaissut musiikkia vuoden 2003 *[[Dream Soldier]]* -albumin jälkeen.

Des’ree syntyi Etelä-Lontoossa Englannissa. Hänen äitinsä on syntyjään guyanalainen ja isä kotoisin Barbadokselta. Des’ree tutustui musiikkilajeihin jazz ja reggae vanhempiensa kautta. Hän päätti lähtevänsä musiikkiuralle 11-vuotiaana oltuaan kahden vuoden matkalla Barbadoksella perheensä kanssa. Des’ree levytti musiikkinsa Sony Music -yhtiölle. Vuonna 1994 hänen singlensä ”You Gotta Be” menestyi hyvin Billboard Hot 100 -listan sijalla 5 ja oli kolminkertainen hitti Britanniassa. Se oli myös VH1-kanavan soitetuin kappale. Vuonna 1991 julkaistu debyyttisingle ”Feel So High” oli niin ikään menestys, sille kuvattiin kaksi musiikkivideota ja kappale oli kymmenen parhaan joukossa useissa maissa.

Menestyksen myötä Des’reen toinen studioalbumi *[[I Ain’t Movin’]]* myi maailmanlaajuisesti noin 2,5 miljoonaa kappaletta. Tällöin hän teki myös kiertueen Yhdysvalloissa. Des’ree lauloi singlensä ”Kissing You” elokuvan *[[William Shakespearen Romeo ja Julia]]* soundtrackille. Vuonna 1998 julkaistu single ”Life” oli valtava hitti Euroopassa ja se oli listaykkösenä useissa maissa. Des’ree voitti parhaan naisartistin BRIT Awardin vuonna 1999.

Des’reen musiikkiura alkoi hiipua 2000-luvulle tultaessa ja päättyi vuonna 2003, jolloin hänet erotettiin levy-yhtiöstään. Vuonna 2007 hän oli otsikoissa nostettuaan syytteen laulaja Beyoncéa vastaan ”Kissing You” -kappaleen luvattoman cover-version takia. Des’ree asuu nykyään Edmontonissa, Kanadassa.

## Lähteet
Timo Laatunen

**Timo Olavi Laatunen** (8. helmikuuta 1935 Heinolan maalaiskunta – 11. toukokuuta 2024 Tampere) oli suomalainen työnantajajärjestöjohtaja ja yritysjohtaja. Hän oli koulutukseltaan varatuomari.

Laatunen oli Suomen Työnantajain Keskusliiton (STK) toimitusjohtaja 1971–1975, Teollisuuden Keskusliiton toimitusjohtaja 1975–1979 ja Tampereen Kirjapaino Oy/Aamulehti-yhtymän toimitusjohtaja 1979–1992.

## Lähteet

## Aiheesta muualla
* Haastattelu:
Niilo Orasmaa

**Niilo Yrjö Gideon Orasmaa** (vuoteen 1906 **Österman**; 13. heinäkuuta 1889 Tampere – 9. syyskuuta 1970 Helsinki) oli suomalainen diplomaatti.

Orasmaan vanhemmat olivat kauppias Mauritz Alexander Österman ja Mathilda Sofia Wennerblom. Hän pääsi ylioppilaaksi 1908 ja valmistui filosofian maisteriksi 1924.

Orasmaa oli ulkoministeriön palveluksessa vuodesta 1921 lähtien. Hän oli lähetystösihteerinä Tallinnassa 1925–1928, poliittisen ja kaupallisen osaston apulaispäällikkönä 1928 ja vt. päällikkönä 1929, asiainhoitajana Madridissa ja Lissabonissa 1929–1933, ulkoministeriön kauppapoliittisen osaston apulaispäällikkönä 1933 sekä talouspoliittisen osaston päällikkönä 1933–1937. Hän oli myös kauppasopimuskomitean 2. sihteerinä 1922–1924, 1929 sekä 1933–1937.

Orasmaa oli lähettiläänä Buenos Airesissa, Montevideossa ja Santiagossa 1937–1945, Rio de Janeirossa 1946–1950 sekä Belgradissa ja Ateenassa 1953–1956. Hän hoiti välillä 1951–1953 ulkoministeriön poliittisen osaston päällikön tehtäviä virkaa tekevänä.

Niilo Orasmaan käsikirjoituskokoelma on Tampereen yliopiston kirjastossa.

## Lähteet
Cecon

**Cecon** on italialainen sukunimi. Se on muun muassa seuraavien henkilöiden sukunimi:

*Federico Cecon (s. 1994), italialainen mäkihyppääjä
*Roberto Cecon (s. 1971), italialainen mäkihyppääjä
Carlos Mota

**Carlos Mota** (s. 1969 São José dos Campos, Brasilia) on brasilialainen sarjakuvapiirtäjä. Mota aloitti uransa vuonna 1995 ja piirsi alussa supersankaritarinoita muun muassa Marvelille ja DC Comicsille, mutta siirtyi vuonna 1998 Disney-sarjakuvien pariin. Aku Ankan piirtämisen hän aloitti vuonna 2000 brasilialaisen Abrilin palveluksessa. Vuodesta 2005 hän on työskennellyt tanskalaiselle Egmontille. Motan piirroksissa korostuvat tarkat taustat.

## Lähteet
* Lambiek.net 
* Inducks.org
John Wilkes

**John Wilkes** (17. lokakuuta 1725 – 26. joulukuuta 1797) oli englantilainen radikaali, lehtimies ja poliitikko, josta tuli liberalismin symboli, kun hänet suljettiin useita kertoja pois parlamentista.

John Wilkes valittiin ensimmäisen kerran parlamentin jäseneksi vuonna 1757. Middlesexin vaalipiirin vaalitaistelussa hän puolusti äänestäjiensä enemmänkin kuin parlamentin alahuoneen oikeutta valita edustajansa. Vuonna 1768 hänen kannattajiensa vihaiset protestit tukahdutettiin St George's Fieldsin verilöylyssä. Vuonna 1771 hän oli apuna taivuteltaessa hallitus hyväksymään painotalojen oikeus julkaista parlamentin keskusteluja. Vuonna 1776 hän esitteli parlamentissa ensimmäisen parlamenttiuudistuksen. Yhdysvaltain vapaussodan aikana hän tuki kapinallisia lisäten suosiotaan heidän keskuudessa. Toisaalta vuonna 1780 hän komensi asevoimia, jotka auttoivat lopettamaan Gordonin kapinan, jossa vastustettiin katolisten oikeuksien palauttamista. Kapinan tukahduttaminen vähensi hänen suosiotaan radikaalien joukossa. 

Tapaus oli käännekohta, joka johti Wilkesin tukemaan yhä enemmän konservatiivista politiikkaa, mikä aiheutti tyytymättömyyttä edistyksellisten ja radikaalien pieni- ja keskituloisten kannattajiensa joukossa. Tämä oli pääasiallinen syy parlamenttipaikan menetykseen vuoden 1790 vaaleissa. Wilkes vetäytyi politiikasta 65 vuoden ikäisenä ja osallistui edistyksellisiin sosiaalisiin uudistuksiin kuten katolisten emansipaatio 1790-luvulla Ranskan vallankumouksen jälkeisinä vuosina. Eläessään hän oli ansainnut libertiinin maineen. Hän kehuskeli että jos hänelle antoi vähän etumatkaa kilpakosijaansa vastaan naisen vokottelussa, hänen kaunopuheisuutensa kumoaisi sen rasitteen minkä hänen kasvojensa ja selkänsä epämuodustuneisuus hänen päälleen sälytti. Kerrotaan että hän vei viittaan puetun ja pirunsarvin varustetun apinan Hell Fire Club nimiseen pahamaineiseen irstailuklubiin, ja aikaansaattoi sen lakkauttamisen.

## Lähteet

## Aiheesta muualla
Jussi-palkinnot 1966

**Jussi-palkinnot 1966** jaettiin 30. huhtikuuta 1966 järjestetyssä jakotilaisuudessa ravintola Vaakunassa Helsingissä. Palkinnot jaettiin elokuville, jotka olivat saaneet ensi-iltansa vuosina 1964 ja 1965.

## Voittajat

### Kunniakirjat
* 6 kotimaista kunniakirjaa
* 28 ulkomaiselle elokuvalle

## Lähteet
* 
*
Jussi-palkinnot 1967

**Jussi-palkinnot 1967** jaettiin 28. helmikuuta 1967 järjestetyssä jakotilaisuudessa Kallion virastotalossa Helsingissä. Palkinnot jaettiin elokuville, jotka olivat saaneet ensi-iltansa vuonna 1966.

## Voittajat
Suomalaisia elokuvia palkittiin seitsemässä kategoriassa. *Käpy selän alla* voitti yhtä kategoriaa, *Rakkaus alkaa aamuyöstä* -elokuvalle mennyttä naispääosapalkintoa. lukuun ottamatta kaikki palkinnot.&nbsp;Suomalaisten lisäksi palkittiin Milos Forman ulkomaisen Jussin palkinnolla.

### Kunniakirjat
* 8 kotimaiselle lyhytelokuvalle
* 14 ulkomaiselle elokuvalle

## Lähteet
* 
*
Yrjö Saastamoinen

**Yrjö Herman Saastamoinen** (11. heinäkuuta 1888 Kuopio – 1. syyskuuta 1966 Kuopio) oli suomalainen diplomaatti ja toimitusjohtaja.

Saastamoisen vanhemmat olivat kauppaneuvos Herman Saastamoinen ja Alexandra Tengman. Hänen veljiään olivat vuorineuvos Onni Saastamoinen ja suurlähettiläs Armas Saastamoinen. Hän pääsi ylioppilaaksi 1907 ja opiskeli useissa ulkomaisissa yliopistoissa 1908–1914.

Saastamoinen oli Suomen Berliinin lähetystön avustajana 1918, ulkoministeriön 2. sihteerinä 1919, vt. valtuutettuna Haagissa 1919,
asiainhoitajana Haagissa ja Brysselissä 1920−1921, Madridissa ja Lissabonissa 1921–1922 sekä Haagissa, Brysselissä ja Luxemburgissa 1923–1926. Hänestä tuli erikoislähettiläs ja täysivaltainen ministeri 1927.

Diplomaattitehtävien jälkeen Saastamoinen toimi H. Saastamoinen Oy:n, Saastamoisen Faneri Oy:n ja H. Saastamoinen & Pojat Oy:n johtajana vuodesta 1927 lähtien. 

## Lähteet
Peter de Lacy

**Peter de Lacy** (), (1678 Limerick, Irlanti – 1751 Liivinmaa) oli irlantilais-ranskalainen ammattisotilas ja sotamarsalkka. Hän palveli ensin Ranskan, Itävallan ja Puolan armeijoissa. Vuonna 1719–1721 hän johti Venäjän laivaston hyökkäyksiä Ruotsin rannikolle. Hattujen sodan aikana hän oli Suomessa taistelleiden venäläisten joukkojen ylipäällikkö.

## Lähteet
Muamer Tankovic

**Muamer "Tank" Tanković** (s. 22. helmikuuta 1995) on ruotsalainen jalkapalloilija, joka edustaa Eredivisiessa pelaavaa AZ Alkmaar:ta. Hän on pelipaikaltaan hyökkääjä. Tanković kuuluu Ruotsin jalkapallomaajoukkueeseen.

## Seurajoukkueura
Muamer Tanković debytoi Fulham FC:ssä Manchester Unitedia vastaan 9. helmikuuta 2014. Kesällä 2014 Tanković allekirjoitti sopimuksen AZ Alkmaarin kanssa.

## Maajoukkueura
Tanković pelasi ensimmäisen ottelunsa Ruotsin jalkapallomaajoukkueessa maaliskuussa 2014.

## Lähteet
* http://www.transfermarkt.co.uk/muamer-tankovic/profil/spieler/198513
### Viitteet

## Aiheesta muualla
* http://www.az.nl/teams/speler/spelerid/46272/muamer-tankovic
Carolus Lassila

**Carolus Juhani Lassila** (5. elokuuta 1922 Helsinki – 26. lokakuuta 1987 Atlasvuoristo, Marokko) oli suomalainen diplomaatti.

Lassilan vanhemmat olivat Armas Lassila (1890–1955) ja Martha Sofia Holmberg (1888–1975). Hänen setiään olivat anatomian professori Väinö Lassila ja metsäteknologian professori Ilmo Lassila. Carolus Lassila oli naimisissa Britta Synnöve Juliana Wilskmanin (1923–1987) kanssa.

Lassila oli arabian kielen ja arabialaisen kulttuurin tuntija. Hän oli suurlähettiläänä  Libanonissa sekä samalla Kuwaitissa ja Riadissa ja Jeddassa, Saudi-Arabiassa 1968–1974 ja Abu Dhabissa, Yhdistyneissä arabiemiirikunnissa 1975–1977 ja viimeksi suurlähettiläänä Madridissa, Espanjassa ja samalla Marokossa 1984–1987.

Lassila ja hänen vaimonsa saivat surmansa 26. lokakuuta 1987 auto-onnettomuudessa Marokon Atlasvuorilla matkalla Ouarzazatesta Taznakhtiin, 250 mailia Rabatista etelään. He ajoivat autollaan yöllä rankkasateen jälkeen äkillisesti tulvimaan alkaneeseen jokeen.

## Lähteet
Vivaan Shah

**Vivaan Shah** (s. 11. tammikuuta 1990 Mumbai, Maharashtra) on intialainen näyttelijä. Hän on näyttelijä Naseeruddin Shahin ja Ratna Pathakin nuorempi poika. Hän teki elokuvadebyyttinsä mustassa komediassa *[[7 Khoon Maaf]]* (2011). Seuraavaksi hän sai roolin menestyneessä toimintakomediassa *[[Happy New Year (vuoden 2014 elokuva)|Happy New Year]]* (2014).

## Filmografia

## Lähteet

## Aiheesta muualla

*
Eduard Palin

**Eduard Hjalmar Palin** (27. tammikuuta 1891 Helsinki – 18. maaliskuuta 1969) oli suomalainen diplomaatti.

Palinin vanhemmat olivat salaneuvos Hjalmar Georg Palin ja Linnéa Eugenie Hisinger. Hän pääsi ylioppilaaksi 1909 ja suoritti oikeustutkinnon 1917.

Palin oli ulkoministeriön 2. sihteerinä 1920, Pariisin lähetystön 2. lähetystösihteerinä 1920–1921, lähetystösihteerinä Berliinissä 1921–1925, lähetystöneuvoksena Kööpenhaminassa 1925–1927 sekä va. asiainhoitajana siellä 1925–1926. Hän oli sitten ulkoministeriön jaostopäällikkönä 1927-1929 sekä poliittisten asiain osastolla apulaispäällikkönä 1929–1931 ja päällikkönä 1931–1933. Tämän jälkeen Palin toimi lähettiläänä Riiassa ja Kaunasissa 1933–1940, Bukarestissa 1941–1945 sekä lähettiläänä Prahassa ja Wienissä 1947–1950 ja lähettiläänä ja suurlähettiläänä Oslossa 1950–1958. Palin sai lähetystöneuvoksen arvon 1924 ja erikoislähettilään ja täysivaltaisen ministerin arvon 1933.

## Lähteet
Jay Pharoah

**Jay Pharoah** (oik. **Jared Antonio Farrow**, s. 14. lokakuuta 1987 Chesapeake, Virginia) on yhdysvaltalainen näyttelijä ja koomikko. Hän on näytellyt muun muassa vakionäyttelijänä *[[Saturday Night Live]]* -viihdeohjelmassa, jossa hän oli mukana vuosina 2010–2016.

## Aiheesta muualla

*
Residylaskenta

**Residylaskenta** on tekniikka, jolla voidaan laskea polkuintegraaleja. Tekniikassa käytetään hyödyksi Laurentin sarjaa. 
## Matemaattinen kuvaus
Tehtävänä on laskea integraali \int\limits_{\Gamma}f(z)dz, missä \Gamma on yksinkertainen suljettu positiivisesti suunnattu ääriviiva ja f(z) on analyyttinen \Gamma:ssa lukuun ottamatta yksittäistä sisäpuolista pistettä z_{0}. Tällöin funktio f(z) voidaan esittää Laurentin sarjana
:f(z)=\sum^{\infty}_{j=-\infty}a_{j}(z-z_{0})^{j}. 
Tästä integraalin arvoksi saadaan
:\int\limits_{\Gamma}f(z)dz=2\pi i a_{-1}.
Tässä kerrointa a_{-1} kutsutaan funktion f residyksi pisteessä z_{0} ja sitä merkitään Res(f;z_{0}) tai lyhyemmin Res(z_{0}).
## Esimerkki
Tarkastellaan funktiota f(z)=ze^{3/z} ja lasketaan sille polkuintegraali \int\limits_{,|z|=4}ze^{3/z}dz pitkin ympyrän kehää |z|=4. 

Ratkaisu: Tiedetään, että funktiolla on residy Res(z_{0}) pisteessä z=0. Funktiolla e^{\omega} on Taylorin sarja e^{\omega}=\sum^{\infty}_{j=0}\frac{\omega^{j}}{j!}. Tästä saadaan Laurentin sarjaksi funktiolle ze^{3/z} pisteen z=0 ympäristössä
:ze^{3/z}=z\sum^{\infty}_{j=0}\frac{1}{j!}\left(\frac{3}{z}\right)^{j}=z+3+\frac{3^{2}}{2!}z^{-1}+\frac{3^{3}}{3!}z^{-2}+\cdots. 

Tällöin Res(0)=\frac{3^{2}}{2!}=\frac{9}{2}. 

Koska piste z=0 on funktion f(z) ainoa nollakohta ympyrän |z|=4 sisällä, saadaan integraalin arvoksi \int\limits_{,|z|=4}ze^{3/z}dz=2\pi i\frac{9}{2}=9\pi i.

## Lähteet
* Saff, Edward B. & Snider, Arthur D.: Fundamentals of Complex Analysis: Engineering, Science, and Mathematics, Pearson 3. painos

### Viitteet

## Kirjallisuutta
* 
* 
*
Aidy Bryant

**Aidy Bryant** (s. 7. toukokuuta 1987 Phoenix, Arizona, Yhdysvallat) on yhdysvaltalainen näyttelijä ja koomikko.

Bryant on näytellyt muun muassa *[[Saturday Night Live]]* -viihdeohjelmasta, jonka vakionäyttelijäkaartiin hän on kuulunut vuodesta 2012 lähtien.

Vuonna 2018 Bryant oli parhaan naissivuosan Primetime Emmy -ehdokkaana komediasarjasta *Saturday Night Live*.

## Aiheesta muualla

*
Iina Keski-Saari

**Iina Keski-Saari** (s. 8. syyskuuta 1997 Lapua) on suomalainen koripalloilija. Hän on pääasiassa korinaluspelaaja.

## Ura

Keski-Saari on Lapuan Korikobrien kasvatti. Hän aloitti koripallon neljävuotiaana. Keski-Saari siirtyi Tampereen Pyrinnön organisaatioon ja pelasi seurassa A-tyttöjen SM-sarjaa kaudella 2012–2013. Seuraavalla kaudella hän pelasi nuorten divisioonaotteluiden lisäksi Pyrinnön edustusjoukkueessa naisten I-divisioonassa. Pyrintö nostettiin kaudeksi 2014–2015 Naisten Korisliigaan, ja Keski-Saari teki seuran kanssa pelaajasopimuksen. Keski-Saaren ensimmäinen kausi naisten pääsarjassa oli loukkaantumisten vuoksi erittäin rikkonainen. Hän pystyi pelaamaan kunnolla vasta kauden loppupuolella, ja silloinkin noin kuusi minuuttia ottelua kohden. Pääsarjadebyyttinsä Keski-Saari teki 10. tammikuuta Äänekosken Huimaa vastaan, ja ensimmäiset pisteensä hän teki 17. tammikuuta Tapiolan Honkaa vastaan. Pyrintö sijoittui runkosarjassa yhdeksänneksi ja karsiutui pudotuspeleistä. Keski-Saari pelasi runkosarjan 0,5 pisteen ja 0,5 levypallon keskiarvoilla. Lisäksi hän pelasi A-tyttöjen I-divisioonassa kuudessa ottelussa 7,0 pisteen, 7,8 levypallon ja 2,8 riiston keskiarvoilla.

Keväällä ja kesällä 2015 Keski-Saari pysyi terveenä. Elokuussa hän teki jatkosopimuksen Pyrinnön kanssa. Kaudella 2015–2016 hän kohensi henkilökohtaisia tilastolukemiaan edelliskaudesta. 31. tammikuuta 2016 Keski-Saari heitti naisten pääsarjan uuden piste-ennätyksensä: 12 pisteen lukemaan kuului myös ottelun ratkaissut viime hetken kolmen pisteen kori.

Kesällä 2016 Keski-Saari siirtyi Hyvinkään Pontevaan, jossa hän voitti ensimmäisellä kaudellaan 2016–2017 Suomen-mestaruuden. Hän pelasi runkosarjassa 25 ottelussa keskimäärin noin 15,5 minuuttia ja kahdeksassa pudotuspelissä vajaat kuusi minuuttia. Seuraavalla kaudella Keski-Saari saavutti Pontevan joukkueessa pronssia ja pelasi runkosarjassa keskimäärin vajaat 19 minuuttia tehden ottelua kohden 5,6 pistettä ja ottaen 3,6 levypalloa. Pudotuspeleissä hän pelasi keskimäärin 16 minuuttia pistekeskiarvon ollessa 3,4 ja levypallokeskiarvon 2,1. Kaudella 2018–2019 hän kuului edelleen Pontevan vakiokokoonpanoon joukkueen saavuttaessa toistamiseen pronssia.

## Tilastot
### Runkosarja

**O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* Iina Keski-Saari Suomen Koripalloliitto
* Iina Keski-Saari basketball profile eurobasket.com 
* Profiili fibaeurope.com 

### Viitteet
Plocospermataceae

**Plocospermataceae** on koppisiemenisten Lamiales-lahkoon kuuluva heimo, jossa on vain yksi laji: *[[Plocosperma buxifolium]]*. Aikaisemmin sitä on pidetty strykniinipähkinäkasvien (Loganiaceae) sukulaisena ja Gentianales-lahkoon kuuluvana.

## Tuntomerkit
Laji on pensas tai puu, jonka soluissa on oksalaattikiteitä. Kasvilla on rauhaskarvapeite, ja karvat ovat kalkkiutuneita ja/tai niissä on kystoliitteja. Lehdet ovat vastakkaisina pareina ja melko pieniä. Lehtiruoti on kannan lähellä nivelikäs. Kasvi on kaksikotinen, joten kukat ovat yksineuvoisia. Kukinto sijaitsee lehtihangassa. Kukat ovat viisi- tai kuusilukuisia, melko kookkaita, säteittäisiä, kellomaisia tai ratasmaisia. Hedekukassa on heteiden lisäksi emiön jäänne, emikukassa joutoheteitä, mesiäinen ja sikiäimeen liittyy kahdesti haarautuva vartalo. Hedelmä on muutamasiemeninen kota. Siementen toisessa päässä on karvatupsu.

## Levinneisyys
*Plocosperma buxifolium* kasvaa Keski-Amerikassa.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Guntis Galviņš

**Guntis Galviņš** (s. 25. tammikuuta 1986 Talsi, Latvian SNT, Neuvostoliitto) on latvialainen entinen jääkiekkopuolustaja. Hän on pelannut ulkomailla Tšekissä, Unkarissa, Venäjällä, Ruotsissa ja Italiassa.

## Ura
### Seuraura
Galviņš on HK Prizma Riian kasvatti. Hän pelasi joukkueessa ensimmäiset miesten pelinsä 16-vuotiaana Itä-Euroopan liigan B-sarjassa kaudella 2002–2003. Kaudella 2003–2003 Galviņš pelasi siellä Latvian pääsarjaa. Kaudeksi 2003–2004 hän siirtyi HK Riika 2000:n riveihin pelaten Latvian pääsarjaa ja Valko-Venäjän Vysšaja Ligaa. Kauden 2005–2006 Galviņš pelasi siellä ainoastaan Vysšsaja Ligaa. Kauden 2006–2007 hän aloitti Tšekin Extraligassa, mutta Galviņš palasi kuitenkin kesken kauden HK Riika 2000:een, josta hän siirtyi taas kesken seuraavan kauden 2007–2008 Itävallan Erste Bank Eishockey Ligan unkarilaisjoukkue Alba Volán Székesfehérváriin. Galviņš voitti joukkueessa kauden päätteeksi Unkarin oman pääsarjan mestaruuden.

Kaudeksi 2008–2009 Galviņš siirtyi KHL:ssä aloittaneeseen Dinamo Riikaan, jossa hänen ensimmäinen kautensa toi 47 runkosarja- ja yhdessä playoff-ottelussa tehot 1+7=8. Kaudella 2009–2010 Galviņš oli seitsemällä osumallaan joukkueen eniten maaleja tehnyt puolustaja. Kaudella 2011–2012 hän teki KHL:n yhden kauden piste-ennätyksensä tehoilla 8+22=30, joilla Galviņš oli Dinamon tehokkain puolustaja, neljänneksi paras pistemies ja jakoi koko liigan puolustajien pistepörssin yhdeksännen sijan Torpedo Nižni Novgorodin Juuso Hietasen kanssa. Hänet valittiin KHL:n helmikuun 2012 kuukauden puolustajaksi. Galviņš edusti Dinamoa kauden aikana myös Spengler Cupissa, jonka finaalin joukkue hävisi kuitenkin isäntäjoukkue HC Davosille lukemin 3–2. Kaudella 2013–2014 hän toimi Dinamon kapteenina ja voitti kauden päätteeksi KHL:n pudotuspelien ulkopuolella jääneiden kesken pelatun Nadežda Cupin.

Galviņš jatkoi kaudella 2013–2014 KHL-uraansa Jugra Hanty-Mansijskissa. Hänen sopimuksensa purettiin kuitenkin kymmenen ottelun jälkeen lokakuussa 2013. Tammikuussa 2014 Galviņš siirtyi loppukauden kattavalla sopimuksella Ruotsiin SHL-joukkue AIK IF:n paitaan. Hänen sopimuksensa purettiin kuitenkin juuri Kvalserienin kynnyksellä 15 ottelun jälkeen maaliskuussa, kun joukkueen puolustuksessa oli kova kilpailu pelipaikoista ja Galviņšilla oli vaikeuksia mahtua kokoonpanoon.

Syyskuussa 2014 Galviņš siirtyi try-outin kautta Itävallan EBEL:n italialaisjoukkue HC Bolzanoon. Kaudeksi 2015–2016 hän palasi vuoden mittaisella sopimuksella Dinamo Riikaan. Galviņš oli joukkueen tehokkain puolustaja tehoilla 3+17=20.

### Maajoukkueura
Galviņš edusti Latviaa Vancouverin olympiakisoissa 2010 sekä niiden karsinnoissa. Hän pelasi myös MM-kilpailuissa vuosina 2005, 2006, 2007, 2008, 2009, 2010, 2012, 2014 ja 2015.

Galviņš pelasi myös alle 20-vuotiaiden MM-kilpailuissa vuosina 2005 ja 2006, joista ensimmäinen turnaus eteni I-divisioonassa ja päättyi B-lohkon kultaan. Hän pelasi myös alle 18-vuotiaiden I-divisioonan MM-kilpailuissa vuosina 2003 ja 2004.

## Tilastot

## Lähteet
*
*

### Viitteet
Kiitorata (täsmennyssivu)

**Kiitorata** voi tarkoittaa ainakin seuraavia:

* kiitorata eli kiitotie, ilma-alusten laskeutumista ja lentoonlähtöä varten
* *[[Kiitorata (vuoden 1962 elokuva)|Kiitorata]]* (*La Jetée*), Chris Markerin lyhytelokuva vuodelta 1962
* *[[Kiitorata (vuoden 1970 elokuva)|Kiitorata]]* (*Airport*), yhdysvaltalainen elokuva vuodelta 1970
* *[[Kiitorata (televisio-ohjelma)|Kiitorata]]*, suomalainen musiikkiaiheinen televisio-ohjelma vuodelta 1995
* *[[Kiitorata (albumi)|Kiitorata]]*, rap-artisti Uniikin sooloalbumi vuodelta 2012.
Ossi Savolainen

**Ossi Savolainen** (s. 12. syyskuuta 1956) on ollut Uudenmaan maakuntajohtaja eli Uudenmaan liiton operatiivinen johtaja vuodesta 2008 lähtien. Tätä ennen hän oli Hyvinkään kaupunginjohtaja (2006–2007), Hyvinkään sosiaali- ja terveysjohtaja (2002–2006), Heinolan teknisen toimen johtaja (2000–2002) ja Heinolan hallintojohtaja (1995–2000).

Luottamustehtävänään Savolainen on valittiin Pesäpalloliiton puheenjohtajaksi vuonna 2014. Sitä ennen hän toimi Hyvinkään Tahkon organisaation puheenjohtajana. 

## Lähteet
Hurrikaani Odile

**Hurrikaani Odile** oli satelliittiaikakauden voimakkain Kalifornian niemimaalla maihin rantautunut hirmumyrsky ja vuoden 2014 Tyynenmeren hurrikaanikauden tuhoisin hurrikaani. Voimakkaimmillaan se oli 3. luokan hurrikaani. Odilen vuoksi Cabo San Lucasin, La Pazin, San Jose del Cabon ja Loreton lentokentät suljettiin

## Lähteet
Jussi-palkinnot 1968

**Jussi-palkinnot 1968** jaettiin 12. maaliskuuta 1968 järjestetyssä jakotilaisuudessa ravintola Royalissa Helsingissä. Palkinnot jaettiin elokuville, jotka olivat saaneet ensi-iltansa vuonna 1967.

## Voittajat

### Kunniakirjat
* 13 kotimaista kunniakirjaa
* 15 ulkomaiselle elokuvalle

## Lähteet
* 
*
Jussi-palkinnot 1970

**Jussi-palkinnot 1970** jaettiin 3. huhtikuuta 1970 järjestetyssä jakotilaisuudessa ravintola Royalissa Helsingissä. Palkinnot jaettiin elokuville, jotka olivat saaneet ensi-iltansa vuotena 1969.

## Voittajat

### Kunniakirjat
* 9 kotimaiselle elokuvalle
* 16 ulkomaiselle elokuvalle

## Lähteet
* 
*
Gints Meija

**Gints Meija** (s. 4. syyskuuta 1987 Riika, Latvian SNT, Neuvostoliitto) on latvialainen jääkiekkoilija, joka pelaa kotimaansa pääsarjassa Optibet Hokeja Līga-joukkue HK Mogossa.

## Ura
### Seuraura
Meija on pelannut lähes koko uransa kotikaupungissaan Riiassa. Hän debytoi Latvian pääsarjassa SK Riian paidassa 17-vuotiaana kaudella 2004–2005. Kaksi seuraavaa kautta Meija pelasi SK LSPA/Riiassa, jonka sisäisen piste-, maali- (Elvis Želubovskisin kanssa) ja syöttöpörssin hän voitti jälkimmäisellä kaudellaan 2006–2007 tehoilla 18+30=48. Meija jakoi koko Latvian liigan pistepörssin kuudennen sijan HK Riika 2000:n Edijs Brahmanisin kanssa. Hän siirtyi itse Riika 2000:n riveihin kaudeksi 2007–2008 ja voitti joukkueen sisäisen pistepörssin tehoilla 18+30=48. Meija jakoi Latvian liigan pistepörssin kymmenennen sijan ASK Ogreen siirtyneen Brahmanisin kanssa. Hän edusti HK Riika 2000:ta kauden aikana myös Continental Cupissa.

Kaudeksi 2008–2009 Meija teki sopimuksen KHL:ssä aloittaneen Dinamo Riian kanssa. Hän pelasi valtaosan kaudestaan Valko-Venäjän Ekstraligaa HK Riika 2000:ssa, jonka paras pistemies ja syöttäjä Meija oli tehoilla 14+18=32. KHL:ssä hän pelasi kauden aikana 18 runkosarjaottelua ilman tehopisteitä. Kaudella 2009–2010 Meija pelasi KHL:ssä 26 runkosarjaottelua tehopistein 1+2=3 ja yhdeksän playoff-ottelua tehopistein 1+1=2. Hän pelasi ison osan kaudestaan myös Ekstraligaa Dinamo-Juniors Riiassa. 

Kaudella 2010–2011 Meija pelasi KHL:ssä 26 runkosarjaottelua tehopistein 1+3=4, kunnes Dinamo lähetti hänet tammikuussa 2011 pelaamaan Ekstraligaa latvialaisseura HK Liepājas Metalurgsiin. Maaliskuussa Meija kutsuttiin takaisin Dinamoon, jossa hän pelasi yhden playoff-ottelun. Ensimmäisellä kokonaisella KHL-kaudellaan 2011–2012 hän pelasi 46 runkosarja- ja seitsemän playoff-ottelua tehopistein 3+5=8. Meija edusti Dinamoa kauden aikana myös Spengler Cupissa, jossa joukkue eteni finaaliin, mutta hävisi kuitenkin isäntäjoukkue HC Davosille lukemin 3–2. Huhtikuussa 2012 hän teki kolmivuotisen jatkosopimuksen Dinamon kanssa.

Meija teki kaudella 2012–2013 KHL:n yhden kauden piste-ennätyksensä tehoilla 4+9=13. Hän voitti kauden päätteeksi liigan pudotuspelien ulkopuolelle jääneiden joukkueiden kesken pelatun Nadežda Cupin. Kaudella 2013–2014 Meija pelasi loukkaantumisen vuoksi KHL:n runkosarjassa vain 25 ottelua, mutta kevään 2014 pudotuspeleissä hän oli viidellä osumallaan Dinamon paras maalintekijä ja jakoi sisäisen pistepörssin voiton Lauris Dārziņšin kanssa.

### Maajoukkueura
Meija edusti Latviaa Vancouverin olympiakisoissa 2010 sekä Sotšin olympiakisojen 2014 karsinnoissa. Hän pelasi myös MM-kilpailuissa vuosina 2010, 2011, 2012, 2013, 2014 ja 2016.

Meija pelasi myös alle 20-vuotiaiden MM-kilpailuissa vuosina 2006 ja 2007, joista jälkimmäinen turnaus eteni I-divisioonassa ja päättyi A-lohkon hopeaan. Hän pelasi myös alle 18-vuotiaiden I-divisioonan MM-kilpailuissa vuonna 2005, jolloin Meija voitti B-lohkon hopeaa.

## Tilastot

## Lähteet
*
*

### Viitteet
Erik Ehrström

**Erik Gustaf Ehrström** (26. maaliskuuta 1869 Helsinki – 8. maaliskuuta 1947 Pariisi, Ranska) oli suomalainen lakimies ja diplomaatti.

Ehrströmin vanhemmat olivat professori, senaattori, prokuraattori Carl Gustaf Ehrström ja Fredrika Ottilia Amalia Orrman. Hän pääsi ylioppilaaksi Helsingin ruotsalaisesta normaalilyseosta 1886 ja opiskeli Helsingin yliopistossa ja valmistui filosofian kandidaatiksi 1889, filosofian maisteriksi 1890 ja molempien oikeuksien kandidaatiksi 1896. Hän toimi myös Turun hovioikeuden auskultanttina.

Ehrström oli vuoden 1899 valtiopäivillä valiokuntain sihteerinä. Hän asui vuodesta 1899 lähtien Ranskassa ja toimi eri tehtävissä politiikan ja talouden alalla. Suomen itsenäistymisen jälkeen hän oli Suomen ulkoasiainhallinnon palveluksessa 1918–1926. Ehrström toimi helmikuussa 1918 Pariisissa käyneen Suomen itsenäisyyden tunnustamisasiaa ajaneen valtuuskunnan sihteerinä; valtuuskuntaan kuuluivat prokuraattori Lorenzo Kihlman, konsuli Eugen Wolff ja senaattori Rudolf Holsti. Suomen valtuuskunnan sihteerinä Pariisissa Ehrström oli maaliskuusta lokakuuhun 1918. Huhtikuusta 1918 syyskuun 1918 puoliväliin saakka hän hoiti Suomen hallituksen valtuutetun tehtäviä Pariisissa sekä samoin valtuutetun tehtäviä Haagissa kesä—joulukuun välisellä ajalla vuonna 1919. Erikoislähettilääksi ja täysivaltaiseksi ministeriksi Pariisiin hänet nimitettiin vuoden 1919 lopulla. Viimeksi Ehrström toimi lähettiläänä Varsovassa 1922–1926. Hän sai joulukuussa 1919 erikoislähettilään ja täysivaltaisen ministerin arvon. Ehrström oli Suomen venäläisen selvityskomitean puheenjohtajana 1920 ja hän oleskeli lokakuusta 1920 maaliskuuhun 1921 Ahvenanmaan kysymyksen johdosta Suomen hallituksen toimeksiannosta Pariisissa. Ehrström julkaisi useita valtiohistoriallisia tutkielmia ja kirjoituksia sekä Suomessa että ulkomailla.

Ehrström oli naimisissa vuodesta 1907 ranskalaisen Marie-Antoinette Vincentin kanssa.

## Lähteet
Fanikulttuuri

**Fandom** on jonkin tietyn asian, kuten kirjan, televisiosarjan tai urheilujoukkueen, kannattajista tai siitä pitävistä henkilöistä muodostuva yhteisö tai ryhmä. Tietyn asian fanikuntaan kuuluvat henkilöt voivat fanituksen kohteena olevan asian seuraamisen lisäksi esimerkiksi kirjoittaa (fanitarinat eli fanifiktiot, ), piirtää tai tehdä videoita fanituksen kohteeseen liittyen. Fanikunnalla voi olla erilaajuisia tapaamisia, joissa tavataan muita samaan fanikuntaan kuuluvia ihmisiä. Tapaamiset voivat vaihdella kokoluokaltaan muutamien samassa kaupungissa asuvan henkilön tapaamisesta suureen tapahtumaan, kuten coniin, jonne saapuu osallistujia eri puolilta maailmaa. Samaan fanikuntaan kuuluvien henkilöiden yhteydenpito on nykyaikana yksinkertaista Internetissä, jossa fanikunnalla voi olla yksi tai useampia omia keskustelufoorumeita. Internet, sosiaalinen media sekä suoratoistopalvelut ovat luoneet faniyhteisölle nykyaikaisen kasvualustan.  Jotkut tiettyyn fanikuntaan kuuluvat henkilöt keräilevät fanituksen kohteena olevaan asiaan liittyviä tavaroita tai esineitä.
## Fanikunnan ominaisuuksia
Fanikunnissa ei ole yleisesti johtajaa. Ne voivat haarautua eri alajaostoihin, kuten jalkapallojoukkueiden fanit, kansainväliset fanikunnat sekä maan tai kaupungin sisäiset fanikunnat. Fanikunnalla ja sen jäsenillä voi olla oma nimi - tämä on yleistä etenkin musiikkimaailmassa. Fanikunnan piirteisiin vaikuttavat monet tekijät, kuten fanien affektiivisuus, toiminta, sosiaalisuus sekä yhteisö, fani-identiteetti ja faniuden kytkeytyminen populaarikulttuuriin. Fanikuntaa voi määritellä myös sukupuoli.   

Affektiivisuus tarkoittaa yleistä mieltymystä. Lawrence Grossberg määrittää faniksi henkilön, joka on tehnyt affektiivisen sijoituksen hänelle tärkeään asiaan. Myös Henry Jenkinsin viittaa affektiivisuuteen. Affektiiviset kohtaamiset ovat keskeisiä yhteisöön liittoutumisen kannalta ja ylipäätään fanin ja fanikunnan identifioitumisen kannalta, sillä se määrittää sen, kenen kaltainen henkilö haluaa olla. 

Henry Jenkinsin faniteoriassa osallisuus on läsnä. Fanikunnassa kokeneemmat fanit siirtävät tietojaan ja taitojaan aloittelijoille, eli fanikunnissa tapahtuu niin sanottua epävirallista mentorointia. Fanikunnissa jäsenet uskovat, että heidän osallisuudellaan on merkitystä sekä he tuntevat keskenään yhteenkuuluvuutta.  Fani ei ole vain esimerkiksi sarjaa katsova, vaan hän hankkii tietoa fanituksensa kohteesta.  Tällaista tietoa fani voi hakea juuri fanikunnasta epävirallisen mentoroinnin avulla. Lisäksi fanikuntaan kuuluminen voi vahvistaa identiteettiä. Jenkins (1992) peräänkuuluttaa faniyhteisön merkitystä fani-identiteetin omaksumisessa. Faniuteen liittyy siis kollektiivisen identiteetin omaksumista sekä liittoutumista yhteen muiden fanien kanssa. 

## Erilaisia fanikuntia

* Justin Bieber – belieberit 
* One Direction – directionerit
* Kiss Army

## Katso myös
* Fanifiktio
* Shipping
* OTP (One True Pairing)

## Lähteet
George Winckelmann

**George Arvid Winckelmann** (24. elokuuta 1884 Oulu – 15. marraskuuta 1962 Helsinki) oli suomalainen lakimies ja diplomaatti.

George Winckelmannin vanhemmat olivat pankinjohtaja, konsuli Henrik Winckelmann ja Jenny Boström.. Hän pääsi ylioppilaaksi Oulun lyseosta 1902 ja opiskeli Helsingin yliopistossa suorittaen ylemmän hallintotutkinnon 1905 ja oikeustutkinnon 1906. Winckelmann sai varatuomarin arvon 1910.

Winckelmann toimi Helsingin raastuvanoikeuden nuorempana oikeusneuvosmiehenä 1912–1917 ja ulkoasiainministeriössä 1. sihteerinä 1918 sekä oikeudellisten asioiden osaston osastopäällikkönä 1922–1929. Hän oli asiainhoitajana Tokiossa 1930–1933 sekä Madridissa ja Lissabonissa vuodesta 1933 alkaen. Espanjan sisällissodan aikana 1936–1939 Winckelmann oli Lissabonissa. Hän oli sitten lähettiläänä Madridissa 1940–1945 ja oli sen jälkeen Suomessa disponibiliteetissa vuodesta 1945 alkaen jääden eläkkeelle 1947. Hän edusti Suomea lukuisissa kansainvälisissä konferensseissa sekä kansainliitossa. Winckelmann oli myös Helsingin seurakuntien kirkkohallintokunnan sihteerinä 1914–1929 ja kirkkovaltuutettuna 1924–1929. Hän sai 1929 erikoislähettilään ja täysivaltaisen ministerin arvon.

George Winckelmann oli naimisissa vuodesta 1916 Gunhild Hilöa Lovisa Lagerströmin kanssa. 

## Lähteet

## Aiheesta muualla
* Urho Kekkosen nimimerkillä Lautamies vuonna 1930 kirjoittama pakina ''Lautamiehen lavitsalta'' George Winckelmannin nimittämisestä Suomen asiainhoitajaksi Japaniin (Doria)
Myrothamnaceae

**Myrothamnaceae** on toinen koppisiemenisten Gunnerales-lahkoon kuuluvista heimoista. Siinä on vain yksi suku: *[[Myrothamnus]]*.

## Tuntomerkit
Kasvit ovat karvattomia, aromaattisia ja pihkaisia pensaita, jotka näyttävät kuolleilta kuivan kauden aikana, mutta heräävät eloon saatuaan kosteutta. Lehtiasento on vastakkainen, ja lehtiparilla on yhteinen kannoista muodostunut tuppi, jonka reunassa on yhteensä neljä pientä ja pysyvää korvaketta. Silmussa lehdet ovat viuhkamaisesti poimuttuneita, ja suonitus on kouramainen, lavan laita hampainen. Kukinto on tähkämäinen ja ylälehdellinen; tähkässä on päätekukka. Hedekukassa on kolme tai neljä erillistä tai kolmesta kahdeksaan yhteen kasvanutta hedettä. Ponnet avautuvat läpillä. Siitepöly on tetradeina. Emikukassa on kolme tai neljä emilehteä, jotka ovat kasvaneet yhteen vain tyvestään. Vartalot ovat lyhyitä ja käyriä, luotti johteinen ja kahtena harjuna. Kussakin emissä on paljon siemenaiheita. Hedelmä on tuppilomainen, joskus liiteluomainen.

## Levinneisyys
Suku kasvaa eteläisen Afrikan ja Madagaskarin kuivilla alueilla.

## Luokittelu
Takhtajan (1997) liitti heimon norkkokasveihin (alaluokka Hamamelididae). Lähimmäksi sukulaiseksi on kuitenkin osoittautunut gunnerakasvit (Gunneraceae), vaikka ne ulkonäöltään ja kasvupaikoiltaan ovatkin aivan erilaisia kasveja.

*Myrothamnus*-suvussa on kaksi lajia:
* *[[Myrothamnus flabellifolia]]* Welw.
* *[[Myrothamnus moschatus]]* (Baill.) Baill.	

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet
Mauri Alasaari

**Mauri Toivo Kalervo Alasaari** (9. toukokuuta 1934 Seinäjoki – 23. joulukuuta 2014 Espoo) oli Espoon apulaiskaupunginjohtaja, poliitikko ja radikaalipappi.

Alasaari valmistui ylioppilaaksi vuonna 1953 ja teologian kandidaatiksi vuonna 1956. Pappisvihkimyksen hän sai vuonna 1957 ja oli monet vuodet ”Suomen nuorin pappi” -tittelin kantaja. Alasaari toimi pappina ensin eri seurakunnissa ja sitten Suomen Kristillisen Ylioppilasliiton ylioppilaspappina Helsingissä vuosina 1963–1966. 1960-luvun lopulla hän oli Lahnuksen yhteiskoulun rehtori ja Oppikoulunopettajien keskusjärjestön toiminnanjohtaja.

Mielipiteidensä vuoksi Alasaarta luonnehdittiin 1960-luvulla ”radikaalipapiksi”. Hänen väitettiin suhtautuvan liian myönteisesti rauhanliikkeeseen ja hän joutui vastaamaan Helsingin Teiniyhdistyksen lehden päätoimittajana lehdessä julkaistusta ”hillittömän pornografisesta” tekstistä, joka johti Helsingin piispalta saatuihin nuhteisiin.

Alasaari oli Espoon kauppalanvaltuustossa ja -hallituksessa Liberaalisen kansanpuolueen jäsenenä. Hänestä tuli sivistystoimen apulaiskaupunginjohtaja vuonna 1971 Espoon muuttuessa kaupungiksi. Alasaari kehitti tehtävässä erityisesti koululaitosta. Hän jäi virasta eläkkeelle vuonna 1996. 

## Lähteet
Rauno Aulaskari

**Rauno Pertti Teuvo Aulaskari** (18. toukokuuta 1948 Suonenjoki – 13. joulukuuta 2014 Joensuu) oli suomalainen matemaatikko ja Itä-Suomen yliopiston professori. 

Aulaskari valmistui maisteriksi vuonna 1972 Helsingin yliopistosta ja tohtoriksi 1979 Joensuun yliopistosta. Hänen väitöskirjansa oli *On Normal Additive Automorphic Functions* . Hän työskenteli viisi vuotta Suomen Akatemian tutkijana ja sitten ulkomailla eri yliopistoissa. Hän oli Suomen Akatemian rahoittaman hankkeen ”Differential equations and function spaces in the complex plane” johtaja. Hän oli naimisissa ja hänellä oli kaksi lasta.

## Lähteet
Filip Helander

** Filip Viktor Helander ** (s. 22. huhtikuuta 1993) on ruotsalainen jalkapalloilija, joka edustaa Skotlannin Valioliigassa pelaavaa Rangersia. Hän on pelipaikaltaan puolustaja. Helander on pelannut Ruotsin maajoukkueessa vuodesta 2017.

## Seurajoukkueura
Helander teki Allsvenskan-debyyttinsä Malmö FF:n joukkueessa 17. lokakuuta 2011. Hän allekirjoitti 17. heinäkuuta 2012 seuran kanssa sopimuksen, joka kesti kauden 2015 loppuun asti. Hän voitti Ruotsin-mestaruuden vuosina 2013 ja 2014. Vuosina 2015–2019 hän pelasi Italiassa Hellas Veronan ja Bolognan joukkueissa. Hän pelasi Serie A:ssa 84 ottelua, joissa hän teki kolme maalia. Vuonna 2019 hän siirtyi skotlantilaisseura Rangersiin. Hän on kahden kauden aikana pelannut Skotlannin Valioliigassa 30 ottelua ja tehnyt niissä kaksi maalia. Ensimmäisestä kaudestaan hän oli puolet poissa kentiltä jalan loukkantumisen vuoksi. Toisella kaudellaan hän voitti liigamestaruuden.

## Maajoukkueura

Helander voitti alle 21-vuotiaiden Euroopan-mestaruuden 2015. Miesten maajoukkueessa hän pelasi ensimmäisen ottelunsa maaliskuussa 2017 Portugalia vastaan. Hän kuului Ruotsin miehistöön MM-kilpailuissa 2018 mutta ei saanut peliaikaa. Hän on huhtikuun 2021 loppuun mennessä pelannut 15 maaottelua, joista 12:ssa hän on ollut avauskokoonpanossa.

## Mestaruudet
* Ruotsin mestaruus 2013, 2014
* Ruotsin supercup 2014
* Skotlannin mestaruus 2021
* Alle 21-vuotiaiden Euroopan-mestaruus 2015

## Lähteet
* http://www.transfermarkt.co.uk/filip-helander/profil/spieler/198067
* http://www.mff.se/Personer/A_truppen/Utespelare/Filip_Helander 

## Aiheesta muualla
* http://svenskfotboll.se/allsvenskan/person/?fplid=453737
* http://www.uefa.com/uefachampionsleague/season=2015/clubs/player=250034742/index.html
Suomen euroviisukarsinta 1989

**Suomen euroviisukarsinta 1989** oli kilpailu, jossa valittiin Suomen edustaja vuoden 1989 Eurovision laulukilpailuun. Aiemmin Suomen karsinta oli järjestetty aina joko kutsukilpailuna tai avoimena sävellyskilpailuna, mutta tällä kertaa kokeiltiin niiden yhdistelmää. Yleisradio kutsui kilpailuun kymmenen säveltäjää, joista seitsemän suostui. Lisäksi pidettiin avoin kilpailu, johon lähetettiin 217 kappaletta, joista kolme parasta valittiin karsinnan finaaliin.

Finaali pidettiin lauantaina 4. helmikuuta Kulttuuritalolla Helsingissä ja televisioitiin suorana YLE TV1:ssä kello 19.20–20.30. Finaalin vierailevana tähtenä sekä aloitus- että väliaikanumerossa nähtiin tuolloin suosionsa huipulla ollut italialainen laulaja Sabrina, ja jotkut kritisoivat järjestäjiä siitä, että etukäteen oli mainostettu lähinnä vierailevaa tähteä eikä kilpailijoita. Voittajan valitsi 11-henkinen asiantuntijaraati. Finaalia seurasi televisiosta 1&nbsp;568&nbsp;000 katsojaa.

## Tulos

### Pistetaulukko
Kukin tuomariston jäsenistä antoi 12 pistettä mielestään parhaalle laululle, mutta muut pisteet 1–8 ja 10 he saivat jakaa vapaasti muille lauluille.

## Lähteet
*http://www.viisukuppila.fi/muistathan-suomen-karsinnat-1989/

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Harald Hellström

**Harald Magnus Hellström** (2. marraskuuta 1877 Pori – 4. toukokuuta 1960 Helsinki) oli suomalainen juristi ja diplomaatti.

Hellströmin vanhemmat olivat oikeusneuvosmies Fredrik Wilhelm Hellstöm ja Hanna Elvira Roth. Hän pääsi ylioppilaaksi 1897 Nya svenska samskolanista ja opiskeli Helsingin yliopistossa, jossa hän suoritti oikeustutkinnon 1900 ja yleisen hallintotutkinnon 1907. Hellström sai varatuomarin arvon 1903. Hän valmistui myöhemmin lakitieteen kandidaatiksi 1927 ja lakitieteen lisensiaatiksi 1948.

Hellström palveli virkamiehenä Suomen senaatissa 1905–1911 ja oli sitten Pohjoismaiden Osakepankin Turun haarakonttorin apulaisjohtaja 1911–1913, Helsingin Osakepankin johtokunnan jäsen 1913-1914 sekä toimi asianajajana 1914–1919. Ulkoministeriön palveluksessa Hellström oli vuosina 1919–1944, viimeisenä tehtävänä pääkonsuli Oslossa 1940–1944. Hellström edusti Suomea useissa kansainvälisissä konferensseissa ja oli jäsenenä useissa komiteoissa. Hän sai 1938 erikoislähettilään ja täysivaltaisen ministerin arvon.

Hellström oli Sigrid Juseliuksen säätiön hallituksen jäsen vuodesta 1930 ja säätiön puheenjohtaja vuodesta 1946 sekä Kymin Oy:n hallituksen jäsen vuodesta 1952 alkaen.

Hellström oli naimisissa vuodesta 1922 Hjördis Elisabeth Finnilän kanssa.

## Lähteet
Miroslav Hájek

**Miroslav Hájek** (28. lokakuuta 1919 – ?) oli tšekkoslovakialainen elokuvaleikkaaja. Hájek oli Tšekkoslovakialaisen elokuvan uuden aallon merkittävä elokuvantekijä ja muun muassa ohjaaja Miloš Formanin leikkaaja elokuvissa *[[Musta Pekka (elokuva)|Musta Pekka]]* (1964), *[[Vaaleaverikön rakkaus]]* (1965) ja *[[Palaa, palaa!]]* (1967) 
## Lähteet
* 
* 

### Viitteet
Korpiorvokki

**Korpiorvokki** (*Viola epipsila*) on orvokkien sukuun kuuluva kasvilaji, joka kukkii touko-kesäkuussa.

## Ulkonäkö
Korpiorvokilla on kaksi pyöreähköä lehteä, joiden alapinta on harvakseltaan karvainen. Korpiorvokin kukka on sinisen tai siniharmaan sävyinen. Korpiorvokilla esilehdet sijaitsevat kukkavanassa puolenvälin yläpuolella, kun taas suo-orvokilla puolessavälissä tai alempana. Korpiorvokin, suo-orvokin ja viitaorvokin (korpi- ja suo-orvokin risteymä) erottaminen toisistaan voi olla hankalaa lajien risteämisen vuoksi.

## Levinneisyys
Korpiorvokkia tavataan Suomessa eniten idässä ja pohjoisessa kosteissa metsissä ja niityillä. Lounaassa ja etelässä tavataan samankaltaisilla kasvupaikoilla yleisemmin suo-orvokkia sekä korpiorvokin ja suo-orvokin risteymää viitaorvokkia.

## Elinympäristö
Korpiorvokki kasvaa kosteilla paikoilla, kuten soistuvissa metsissä, puronvarsilla, kosteilla niityillä ja erilaisilla soilla.

## Lähteet
* Pinkka, Lajintuntemuksen oppimisympäristö: Korpiorvokki (''Viola epipsila'')
* Luontoportti: Korpiorvokki (''Viola epipsila'')

## Aiheesta muualla
* 
* Pohjolan kasvien pauloissa: ''Viola epipsila'' – korpiorvokki
* Pohjolan kasvien pauloissa: ''Viola'' x''fennica'' – viitaorvokki
* ITIS: ''Viola epipsila'' 
* United States Department of Agriculture (USDA): ''Viola epipsila''